હૈદરાબાદ : કેન્દ્રીય સંસદીય કાર્યમંત્રી એમ. વેંકૈયાનાયડુએ જણાવ્યું હતું કે હાલના સત્ર દરમ્યાન ઉપલા ગૃહમાં કેટલાંક મહત્વના વિધેયકો પસાર કરાવવાની બાબતે વિપક્ષે સકારાત્મક સંકેત આપ્યા હતા. તેમણે આશા વ્યક્ત કરી હતી કે સોમવારથી સંસદની કાર્યવાહી કોઇપણ અવરોધ વિના ચાલશે. નાયડુએ હૈદરાબાદમાં પત્રકારોને જણાવ્યું હતું કે મને લાગે છે કે સોમવારથી સંસદનું કામકાજ ચાલશે જ્યાં સુધી લોકસભાનો સવાલ છે તો તેનું કામકાજ સુચારુ રૃપે ચાલે છે.